**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 22.05.2018, ora 08.00 – 23.05.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 23.05.2018, ora 7.00**

**RÂURI**

**Debitele au fost în scădere**, exceptând cursurile inferioare ale râurilor: Vișeu, Iza, Lăpuș, Someșul Mic, Crasna, Barcău, Crișuri, Mureș, Bega Veche, Bega, Timiș, Bârzava, Nera, Cerna, Jiu, cursul mijlociu al Someșului, cursul superior și mijlociu al Prutului, unde au fost în creştere prin propagare și râurile din bazinele hidrografice: Olt, Vedea, Argeș, Ialomița, Buzău, Putna, Râmnicu Sărat, Moldova, Suceava, Bârlad, cele din Dobrogea și cursul inferior al Prutului, unde au fost relativ staționare.

Creşteri izolate de debite şi niveluri s-au înregistrat pe unele râurile mici din zonele de deal și munte din vestul și nord-vestul țării datorită precipitaţiilor sub formă de aversă căzute în interval.

Debitele se situează, în general, la valori cuprinse între 30-70% din mediile multianuale lunare și mai mici (sub 30% din normalele lunare) pe râurile din bazinele hidrografice: Crasna, Crişul Repede, Târnava Mică, Iara, Putna, Râmnicu Sărat, Bârlad, pe afluenții Buzăului, Trotuşului şi Prutului, pe unii afluenți ai Oltului mijlociu și Argeșului superior.

În interval a fost emisă o **atenţionare hidrologică** pentru fenomene imediate**.**

**Nivelurile** pe râuri la staţiile hidrometrice **se situează sub** **COTELE DE ATENŢIE.**

**Debitele vor fi, în general, în scădere**, exceptând cursurile inferioare ale Someșului, Crișului Alb, Mureşului, Timișului, Bârzavei, Jiului, cursul superior și mijlociu al Prutului, unde vor fi în creştere prin propagare şi râurile din bazinul hidrografic Bârlad, cele din Dobrogea și afluenții Prutului, unde vor fi relativ staționare.

Sunt posibile scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri rapide de niveluri şi debite pe râurile mici din vestul, nord-vestul, centrul țării şi zonele de munte datorită precipitaţiilor sub formă de aversă prognozate.

**Nivelurile** pe râuri la staţiile hidrometrice **se vor situa sub** **COTELE DE ATENŢIE.**

**DUNĂRE**

**Debitul la intrarea în ţară** (secţiunea Baziaş) în intervalul 22-23.05.2018 **a fost staționar, având valoarea de 5500 m3/s**, sub media multianuală a lunii **mai (7250 m3/s).**

În aval de Porţile de Fier debitele au fost în scădere la Gruia și pe sectorul Giurgiu – Tulcea și în creștere pe sectorul Calafat – Zimnicea.

**Debitul la intrarea în ţară** (secţiunea Baziaş) **va fi** **în scădere (5400 m3/s).**

În aval de Porţile de Fier debitele vor fi în scădere pe sectoarele Gruia – Calafat și Oltenița – Tulcea și în creștere pe sectorul Bechet – Giurgiu.

**2.** **Situaţia meteorologică în intervalul 22.05.2018, ora 08.00 –23.05.2018, ora 06.00**

**În ţară,** vremea a fost, în general, frumoasă, cu temperaturi în jurul mediilor climatologice specifice acestei perioade. Cerul a fost variabil, cu înnorări temporare în jumătatea de vest a ţării, unde izolat au fost averse slabe și descărcări electrice. Vântul a suflat slab și moderat, cu unele intensificări în sudul Banatului, unde la rafală s-au atins viteze de până la 65...70 km/h. Temperaturile maxime s-au încadrat între 20 de grade la Voineasa, Petroșani, Sulina și Mangalia și 28 de grade la Giurgiu și Turnu Măgurele, iar la ora 06 se înregistrau 5 grade la Miercurea Ciuc și Întorsura Buzăului și 20 de grade la Moldova Nouă. S-a semnalat ceaţă dimineaţa în estul Transilvaniei, iar spre sfârșitul intervalului în estul Munteniei și în Dobrogea.

**Observație:** de ieri, de la ora 06.00, a fost în vigoare o singură atenţionare cod galben pentru fenomene meteorologice periculoase imediate emisă de către SRPV Timișoara.

**La Bucureşti,** vremea s-a menţinut frumoasă. Cerul a fost variabil, iar vântul a suflat slab până la moderat. Temperatura maximă a fost de 26 de grade la Afumati și Băneasa și de 27 de grade la Filaret. La ora 06.00, se înregistrau 12 grade la Afumaţi și Băneasa și 15 grade la Filaret

**3. Prognoza meteorologică în intervalul 23.05.2018, ora 08.00 –24.05.2018, ora 08.00**

**În ţară,** vremea va fi în general frumoasă și se va încălzi usor. Cerul va fi variabil, cu înnorări temporare mai ales după-amiaza și seara în vest, în nord-vest, în centru și în zona montană, unde pe arii restrânse vor fi averse și descărcări electrice. Vântul va sufla slab și moderat, cu intensificări pe crestele Carpaţilor Meridionali și în sudul Banatului. Temperaturile maxime se vor încadra între 22 și 29 de grade, iar cele minime în general între 7 și 17 grade. Cu totul izolat, dimineaţa și noaptea, vor fi condiţii de ceaţă.

**La Bucureşti,** vremea va fi frumoasă și va continua să se încălzească ușor. Cerul va fi variabil, iar vântul va sufla slab până la moderat. Temperatura maximă se va situa în jurul valorii de 28 de grade, iar cea minimă va fi de 13...15 grade.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 21.05.2018, în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul sub 10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană.

**2. În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE